turjo4nis/wikipedia-bn-dump-20250701 huggingface dataset:
২০১৬–১৭ নিউজিল্যান্ড ক্রিকেট দলের ভারত সফর

নিউজিল্যান্ড ক্রিকেট দল পূর্ব-নির্ধারিত সময়সূচী মোতাবেক সেপ্টেম্বর ও অক্টোবর, ২০১৬ সালে ভারত সফর করে। এ সফরে দলটি স্বাগতিক ভারত দলের বিপক্ষে তিনটি টেস্ট ও পাঁচটি একদিনের আন্তর্জাতিকে প্রতিদ্বন্দ্বিতায় অবতীর্ণ হয়। ভারত টেস্টে ৩-০ ও একদিনের আন্তর্জাতিকে ৩-২ ব্যবধানে সিরিজ জয় করে।

এপ্রিল, ২০১৫ সালে ভারতীয় ক্রিকেট নিয়ন্ত্রণ বোর্ড (বিসিসিআই) ঘোষণা করে যে, একটি টেস্ট দিবা/রাত্রিতে অনুষ্ঠিত হবে। নিউজিল্যান্ড ক্রিকেট মন্তব্য করে যে, খেলাটির নিশ্চয়তার লক্ষ্যে বেশ কয়েকটি সমস্যার সমাধান করা আবশ্যক। জুন, ২০১৬ সালে বিসিসিআই ২০১৬-১৭ মৌসুমের সময়সূচী প্রকাশ করলেও দিবা/রাত্রির টেস্টে কথা উল্লেখ করেনি। কিন্তু বাংলা ক্রিকেট সংস্থার এক ঊর্ধ্বতন কর্মকর্তার বরাত দিয়ে প্রতিবেদনে উল্লেখ করা হয় যে, কলকাতায় দিবা/রাত্রির টেস্ট খেলার আয়োজন করা হবে। জুনের শেষদিকে খেলার তারিখ ঘোষণা করা হয় ও বিসিসিআই স্থানীয় সময় ৯:৩০ ঘটিকায় টেস্টগুলো শুরুর কথা জানায়।

সেপ্টেম্বর, ২০১৬ সালে বিসিসিআই কর্ব চথের জন্য ১৯ অক্টোবর থেকে ২০ অক্টোবরে দ্বিতীয় ওডিআইয়ের সময় পরিবর্তন করে। প্রথম টেস্ট কানপুরে অনুষ্ঠিত হচ্ছে যা ভারতের ৫০০তম টেস্ট খেলা হিসেবে পরিগণিত।

কলকাতায় অনুষ্ঠিত দ্বিতীয় টেস্টের মাধ্যমে নিজ দেশে ভারত ২৫০তম টেস্ট ম্যাচ উদ্‌যাপন করে। ধর্মশালায় অনুষ্ঠিত সিরিজের প্রথম ওডিআইয়ের মাধ্যমে ভারতের ৯০০তম একদিনের আন্তর্জাতিক উদ্‌যাপন করে। দ্বিতীয় টেস্ট শেষে প্রতিবেদন আকারে প্রকাশিত হয় যে, লোধা কমিটি বিসিসিআইয়ের ব্যাংক একাউন্ট জব্দ করার সিদ্ধান্ত নিয়েছে। এ প্রেক্ষাপটে বিসিসিআই সফরের বাদবাকী খেলা বানচালের হুমকি প্রদান করে। নিউজিল্যান্ড ক্রিকেটের প্রধান নির্বাহী ডেভিড হোয়াইট মন্তব্য করেন যে, তাদের দল সফর চালিয়ে যাবার পক্ষপাতি ও ইন্দোরে অনুষ্ঠিতব্য তৃতীয় টেস্টে অংশগ্রহণের জন্য প্রস্তুতি নিচ্ছে। পরবর্তীতে অবশ্য লোধা কমিটি তাদের অবস্থান স্পষ্ট করে তুলতে বক্তব্য দেয়। তারা জানায় যে, বিসিসিআইয়ের অ্যাকাউন্ট জব্দ নয়; বরং নির্দিষ্ট দুইটি লেনদেন বন্ধ করার অনুরোধ জানিয়েছে।

দলীয় সদস্য 

আঘাতের কারণে টিম সাউদিকে টেস্ট দলের বাইরে রাখা হয় ও ম্যাট হেনরিকে তার স্থলাভিষিক্ত করা হয়।

প্রস্তুতিমূলক খেলা

তিনদিনের: মুম্বই ব নিউজিল্যান্ড একাদশ

টেস্ট সিরিজ

১ম টেস্ট

২য় টেস্ট

৩য় টেস্ট

ওডিআই সিরিজ

১ম ওডিআই

২য় ওডিআই

৩য় ওডিআই

৪র্থ ওডিআই

৫ম ওডিআই

তথ্যসূত্র

বহিঃসংযোগ 
 ইএসপিএন ক্রিকইনফোতে সিরিজের পাতা 

২০১৬-এ নিউজিল্যান্ডীয় ক্রিকেট
২০১৬-এ ভারতীয় ক্রিকেট
২০১৬–১৭ আন্তর্জাতিক ক্রিকেট প্রতিযোগিতা
নিউজিল্যান্ড ক্রিকেট দলের ভারত সফর
ঘোড়াঘাট দুর্গ

ঘোড়াঘাট দুর্গ দিনাজপুর জেলার ঘোড়াঘাট উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন। প্রাচীন এ দুর্গে খননকার্য পরিচালনার সময় বহু ধর্মীয় ও অন্যান্য স্থাপনার সন্ধান পাওয়া যায় তবে এর মধ্যে কয়েকটি মসজিদের ধ্বংসাবশেষ ও ঢিবি ব্যতীত তেমন কিছু অবশিষ্ট নেই।

ইতিহাস ও ভিতরের মসজিদ

ঐতিহাসিক বুকাননের মতে, মধ্যযুগের ঘোড়াঘাট ছিল ১০ মাইল লম্বা ও ২ মাইল চওড়া। শহরটি ছিল অত্যন্ত জনবহুল ও বসতিপূর্ণ শহর।

প্রবাদে আছে ৫০ বাজার ও ৫৩ গলির শহর ছিলো এই ঘোড়াঘাট। ১৭৫৬ সালে ইংরেজ সেনাপতি মিঃ কট্রিল কর্তৃক ঘোড়াঘাটের শেষ মুসলমান ফৌজদার মীর করম আলী খান পরাজিত ও বিতাড়িত হন এবং মাত্র কয়েক বছরের মধ্যে ঘোড়াঘাটের প্রশাসনিক দফতর দিনাজপুরে স্থানান্তরিত হলে শুরু হয় বিদেশাগত ইংরেজ শাসন এবং কালক্রমে শহরটি ধ্বংসের দিকে এগিয়ে যায়।

কোম্পানির সৈন্যদের মধ্যে অসংখ্য যুদ্ধ হয় এই ঘোড়াঘাটে। ১৭৮৩ সালে বিদ্রোহীদের আন্দোলন কমে গেলে ইংরেজেরা প্রশাসনিক কাজে মন দেয়। ১৭৮৬ সালে লর্ড কর্ণওয়ালিশ আমলে ঘোড়াঘাট জেলা ছিল কিন্তু ১৭৮৭ সালে জেলার সংখ্যা কমিয়ে দিয়ে ২৩টি জেলা করা হয়। এর কারণে ঘোড়াঘাট নামক এক জেলার বিলপ্তি ঘটে। ফলে প্রশাসনিক দ্বায়িত্ব দিনাজপুরে চলে গেলে স্থানীয়রাও অনেকেই এ স্থান ত্যাগ করে দিনাজপুরে যেতে শুরু করেন। এভাবে প্রায় বিলুপ্ত হয়ে যায় ঘোড়াঘাট দুর্গ।

বিভিন্ন সময় ঘোড়াঘাট দুর্গ বিভিন্ন রাজার অধীনে ছিলো। রাজারা তখন তাদের প্রয়োজন মত যুদ্ধ ব্যবস্থার জিনিস রাখতো এই দুর্গে। ঐতিহাসিক বই সমূহের আলোকে জানা যায় যে, এই দুর্গে সম্রাট আকবরের সময় ৯০০ অশ্বারোহী বাহিনী ছিলো এবং তাদের সাথে আরো ছিলো ৫০টির অধিক হাতি ও ৩২,৬০০ জনের মত পদাতিক বাহিনী।

ঘোড়াঘাট দুর্গটি দিনাজপুরের করোতোয়া নদীর তীরে অবস্থিত। দুর্গের অবশিষ্ট মসজিদটি দুর্গের দক্ষিণ ও পূর্বকোণে অবস্থিত। চারকোণা মসজিদটির তিনকোণেই পূর্বে তিনটি গম্বুজ ছিলো কিন্তু বর্তমানে এগুলো ভগ্নপ্রায়।

মসজিদটির চারপাশেই রয়েছে ছড়ানো ছিটানো কয়েকটি ঢিবি। ঢিবিগুলো পূর্বে মসজিদ বা অন্য ধর্মীয় স্থাপনা অথবা কোন ভবনের অংশ ছিল বলে প্রত্নতত্ত্ববিদগণ মনে করেন। দুর্গের চারপাশই দেওয়াল দিয়ে ঘেরা ছিলো যেগুলোও বর্তমানে প্রায় বিলীন হয়ে গেছে।১০৮০ এর দশকে দুর্গের একটি ঢিবি খনন করা হয় ও সেখান থেকেও একটি প্রাচীন মসজিদের সন্ধান পাওয়া যায়। নতুন উন্মুক্ত হওয়া মসজিদটি দুর্গ প্রাচীরের পশ্চিম দিকে অবস্থিত।

তথ্যসূত্র 

দিনাজপুর জেলার দর্শনীয় স্থান
দিনাজপুর জেলার প্রত্নতাত্ত্বিক স্থাপনা
জাতীয় সড়ক ২২৯ (ভারত, পুরাতন সংখ্যায়ন)

২২৯ নং জাতীয় সড়ক (, সংক্ষেপে: NH 229) হল অরুণাচল প্রদেশএর একটি জাতীয় সড়ক। এই জাতীয় সড়কটি রাজ্যের পশ্চিমে অবস্থিত টাবাঙ শহরে আরম্ভ হয়েছে। তারপর থেকে এই পথটি পাছিঘাট গিয়ে শেষ হয়েছে। এর মোট দৈর্ঘ্য হল ১০৯০ কি.মি.। এই পথটি কেবল অরুণাচল প্রদেশএই বিস্তৃত হয়ে আছে।

সংযোগ স্থাপন করা স্থানসমূহ 
টাবাঙ
বোমডিলা
ছেপ্পা
জিরো 
দাপোরিজো
 আলঙ
 পাছিঘাট

তথ্য সংগ্রহ

অরুণাচল প্রদেশর জাতীয় সড়ক
ভারতের জাতীয় সড়ক
জাতীয় সড়ক ২১৭ (ভারত)

জাতীয় সড়ক ২১৭ হল অসম ও মেঘালয়-এর মধ্যে বিস্তৃত হয়ে থাকা একটি  জাতীয় সড়ক। এই সড়কটি অসম-এর পাইকান থেকে শুরু হয়ে মেঘালয়ের দালুতে গিয়ে শেষ হয়েছে। এই সড়কটির দৈর্ঘ্য হল ৩০৭ কি.মি. (১৯১ মাইল)।

সংযোজিত স্থানসমূহ
 তুরা

তথ্যসূত্র

আসামের জাতীয় সড়ক
ভারতের জাতীয় সড়ক
জাতীয় সড়ক ১৫ (ভারত)

১৫ নং জাতীয় সড়ক উত্তর-পূব ভারত-এর অসম ও অরুণাচল প্রদেশ-এ অবস্থিত।

তথ্যসূত্র

আসামের জাতীয় সড়ক
অরুণাচল প্রদেশর জাতীয় সড়কসমূহ
ভারতের জাতীয় সড়ক
জাতীয় সড়ক ৪১৫ (ভারত)

জাতীয় সড়ক ৪১৫ অরুণাচল প্রদেশ-এর বান্দরদেবাতে আরম্ভ হয়ে অসম-এর গহপুর-এ শেষ হয়েছে। এই জাতীয় সড়কটির দৈর্ঘ্য হল ৫৯ কিমি (৩৭ মাইল)। এর  অসমে ও  অরুণাচল প্রদেশে আছে।

তথ্যসূত্র

আসামের জাতীয় সড়ক
অরুণাচল প্রদেশর জাতীয় সড়কসমূহ
ভারতের জাতীয় সড়ক
জাতীয় সড়ক ২১৫ (ভারত)

জাতীয় সড়ক ২১৫ আসামের মহাদেবপুর ও ডিব্রুগড়-এর মধ্যে সংযোগ স্থাপন করেছে। এই সড়কটি মহাদেবপুর আরম্ভ হয়ে ডিব্রুগড়ে শেষ হয়েছে।

তথ্যসূত্র

আসামের জাতীয় সড়ক
ভারতের জাতীয় সড়ক
জাতীয় সড়ক ৫৩ (ভারত, পুরাতন সংখ্যায়ন)

৫৩ নং জাতীয় সড়ক হল উত্তর-পূর্ব ভারতএর একটি জাতীয় সড়ক। এই সড়কটি অসমএর বদরপুর ও মণিপুরএর নুঙবার মধ্যে সংযোগ স্থাপন করেছে। বদরপুরে ৪৪ নং জাতীয় সড়কটির থেকে এই জাতীয় সড়কটি আরম্ভ হয়েছে। এই সড়কটির মোট দৈর্ঘ্য হল । এর  অসমে ও  মণিপুরে আছে।

সংযোজিত স্থানসমূহ
 শিলচর
 কাশিপুর 
 বাঞ্চকাণ্ডি
 ফুলের্তল
 জিরিবাম 
 নুঙবা
 টামেঙলঙ জিলা

তথ্য সংগ্রহ

বহিঃসংযোগ
 Route map of NH 53

আসামের জাতীয় সড়ক
জামিয়া আরাবিয়া ইমদাদুল উলুম ফরিদাবাদ

জামিয়া আরাবিয়া ইমদাদুল উলূম ফরিদাবাদ মাদ্রাসা () ঢাকা শহরের প্রাচীন ও বৃহৎ ইসলামি বিদ্যাপীঠ। বাংলাদেশের শীর্ষস্থানীয় ইসলামী শিক্ষা-প্রতিষ্ঠান সমূহের মধ্যে অন্যতম। মাদ্রাসার বর্তমান মুহতামিম আব্দুল কুদ্দুস।

ইতিহাস 
১৩৭৫ হিজরী মোতাবেক ১৯৫৬ সালে শামসুল হক ফরিদপুরী মাদ্রাসাটি প্রতিষ্ঠা করেন। নামকরণ করেন হাজী ইমদাদুল্লাহ মুহাজিরে মক্কীর নামে। এ প্রতিষ্ঠানটির প্রথম মুরুব্বী ও মুতাওয়াল্লী ছিলেন নিজেই এবং মুহতামিম ছিলেন সহপাঠী মুহাম্মাদুল্লাহ হাফেজ্জী হুজুর। বেফাকুল মাদারিসিল আরাবিয়া বাংলাদেশ ১৯৭৮ সালে প্রতিষ্ঠালাভ করে এ মাদ্রাসায় এবং প্রতিষ্ঠাকাল থেকে প্রায় একযুগ বেফাকের প্রধান কার্যালয়ও ছিল এ মাদরাসাতে।

অবস্থান ও আয়তন 
বাংলাদেশের ঢাকার বুড়িগঙ্গা নদীর তীরে পুরনো ঢাকার গেন্ডারিয়া এলাকায় মাদ্রাসার অবস্থান। মাদ্রাসার সর্বমোট আয়তন: ৪.৬ একর। চারপাশে রয়েছে চারটি ভবন পশ্চিম পাশে বেলাল মসজিদ। আটটি বহুতল ছাত্রাবাস ও শিক্ষাভবন। দুটি উন্মুক্ত পাঠাগার ছাড়াও ফতোয়া বিভাগ ও মাসিক নেয়ামতের জন্য রয়েছে পৃথক পাঠাগার।

শিক্ষা ব্যবস্থা 
মকতব, হেফজখানা, কিতাব বিভাগ ও ফতোয়া বিভাগে তিন হাজারেরও বেশি ছাত্র এখানে আবাসিক থেকে পড়ালেখা করছে। পড়ালেখার পাশাপাশি ছাত্রদের আমল-আখলাক ও আত্মশুদ্ধির প্রতিও সমান গুরুত্ব প্রদান করা হয়।

প্রকাশনা

মাসিক নেয়ামত
এই মাদ্রাসার মুখপত্র হিসেবে নেয়ামত নামের একটি মাসিক ম্যাগাজিন প্রকাশিত হয়। শামসুল হক ফরিদপুরী ১৯৩৭ সালে এটি প্রতিষ্ঠা করেন; কিন্তু ১৯৯১ সালে এর প্রকাশনা বন্ধ হয়ে যায়। ২১ বছর পর ২০১৩ সাল থেকে এটি আবার প্রকাশিত হচ্ছে। পত্রিকার নির্বাহী সম্পাদক মুতিউর রহমান।

চিত্রশালা

আরও দেখুন 

কওমি মাদ্রাসা
বাংলাদেশের কওমী মাদ্রাসা সমূহের তালিকা

তথ্যসূত্র

বহিঃসংযোগ 

 দাপ্তরিক ওয়েবসাইট

ঢাকা জেলার শিক্ষাপ্রতিষ্ঠান
ঢাকা জেলার কওমি মাদ্রাসা
১৯৫৬-এ প্রতিষ্ঠিত শিক্ষাপ্রতিষ্ঠান
মুহাম্মদুল্লাহ হাফেজ্জী
ঝাউদিয়া শাহী মসজিদ

ঝাউদিয়া শাহী মসজিদ কুষ্টিয়া জেলায় অবস্থিত বাংলাদেশর অন্যতম একটি প্রত্নতাত্ত্বিক নির্দশন। জেলা সদরের ঝাউদিয়া ইউনিয়নের ঝাউদিয়া গ্রামে অবস্থিত বলে গ্রামের নাম অনুসারে এই মসজিদটির নাম রাখা হয়েছে ঝাউদিয়া শাহী মসজিদ। মসজিদটি নির্মাণে ইট, পাথর, বালি ও চিনামাটি ব্যবহার করা হয়েছে। প্রতি শুক্রবারে এখানে দূর-দূরান্ত থেকে মানুষ ধর্মীয় মনবাসনা পূরনের উদ্দেশ্যে আসে। এই জন্য প্রতি শুক্রবারে এখানে কর্তৃপক্ষ কর্তৃক মেলার আয়োজন করা হয়।

ইতিহাস 
ঝাউদিয়া মসজিদ সম্পর্কে স্থানীয়দের মধ্যে অনেক কিংবদন্তি প্রচলিত তবে এর সঠিক ইতিহাস সম্পর্কে জানা যায় না। জনশ্রুতি অনুসারে, ইরাকের শাহ সুফি আদারি মিয়া ইসলাম ধর্ম প্রচারের উদ্দেশ্যে এ অঞ্চলে আস্তানা তৈরি করেন ও তিনিই এ সময় এই মসজিদটি নির্মাণ করেন। তবে, প্রচলিত বিশ্বাস অনুসারে এটাও মনে করা হয় যে, মসজিদটি অলৌকিকভাবে তৈরি হয়েছে। স্থানীয়রা এটাও মনে করেন মসজিদের পাশেই উক্ত সুফি সাধকের কবর রয়েছে।

বর্তমান মসজিদটির দ্বারপ্রান্তে এটি মুঘল সম্রাট আওরঙ্গজেবের সময় তৈরি করা হয়েছিল বলে উল্লেখ করা হয়েছে। তবে এটি সম্পর্কেও প্রত্নতাত্ত্বিক কোন নথি পাওয়া যায়নি। ১৯৬৯ সালে এটি বাংলাদেশ প্রত্নতত্ত্ব অধিদপ্তরের তালিকাতে নথিভুক্ত করা হয়েছিল। প্রত্নতত্ত্ব অধিদপ্তরের চুক্তি অনুযায়ী এটি ঝাউদিয়া গ্রামের জনৈক হাসান আলী চৌধুরী ও তার পরিবারের সদস্যগণ তত্ত্বাবধান করে আসছেন। তবে বর্তমানে মসজিদটি সরাসরিই বাংলাদেশ প্রত্নতত্ত্ব অধিদপ্তর পরিচালনা করে থাকে।

অবকাঠামো 
ঝাউদিয়া মসজিদটির মূল অবকাঠামোতে তিনটি গম্বুজ ও চারকোণায় চারটি অনতিউচ্চ মিনার রয়েছে।

চিত্রশালা

আরও দেখুন 

 স্বস্তিপুর শাহী মসজিদ
 জুনিয়াদহ প্রাচীন জামে মসজিদ
 বাংলাদেশের প্রত্নতাত্ত্বিক স্থানের তালিকা
 বাংলাদেশের মসজিদের তালিকা
 খুলনা বিভাগের মসজিদের তালিকা

তথ্যসূত্র

গ্রন্থপঞ্জি

বহিঃসংযোগ 

 

কুষ্টিয়া সদর উপজেলা
বাংলাদেশের স্থাপত্য
কুষ্টিয়া জেলার প্রত্নতাত্ত্বিক স্থাপনা
কুষ্টিয়া জেলার পুরাতাত্ত্বিক স্থাপনা
কুষ্টিয়া জেলার দর্শনীয় স্থান
কুষ্টিয়া জেলার মসজিদ
ভাষা ও সাহিত্যে একুশে পদক বিজয়ীদের তালিকা

সাহিত্যে একুশে পদক বাংলাদেশের সাহিত্যিকদের জন্য একটি জাতীয় এবং সর্বোচ্চ বেসামরিক পুরস্কার। বাংলা ভাষা ও সাহিত্যে অনন্য অবদানের স্বীকৃতি প্রদানের উদ্দেশ্যে ১৯৭৬ সাল থেকে এই ক্ষেত্রে একুশে পদক প্রদান করা হচ্ছে। ভাষা আন্দোলন এর শহীদদের স্মরণে ১৯৭৬ সালে এই পদকের প্রচলন করা হয়। প্রত্যেক পদকপ্রাপ্তকে একটি পদক, একটি সম্মাননা সনদ, একটি রেপ্লিকা এবং পুরস্কারের অর্থমূল্য প্রদান করা হয়ে থাকে। একুশে পদকে ১৮ ক্যারেটের সোনা দিয়ে তৈরি ৩৫ গ্রাম ওজনের একটি মেডেল প্রদান করা হয়; যার ডিজাইন করেছেন নিতুন কুণ্ডু। প্রাথমিকভাবে পুরস্কারের অর্থমূল্য ২৫,০০০ টাকা দেয়া হতো; বর্তমানে এটি ২ লক্ষ টাকায় উন্নীত করা হয়েছে।

বিজয়ীদের তালিকা

আরও দেখুন 
 ভাষা আন্দোলনে একুশে পদক বিজয়ীদের তালিকা
 মুক্তিযুদ্ধে একুশে পদক বিজয়ীদের তালিকা
 শিক্ষায় একুশে পদক বিজয়ীদের তালিকা
 গবেষণায় একুশে পদক বিজয়ীদের তালিকা
 শিল্পকলায় একুশে পদক বিজয়ীদের তালিকা
 সাংবাদিকতায় একুশে পদক বিজয়ীদের তালিকা
 বিজ্ঞান ও প্রযুক্তিতে একুশে পদক বিজয়ীদের তালিকা
 সমাজসেবায় একুশে পদক বিজয়ীদের তালিকা
 অর্থনীতিতে একুশে পদক বিজয়ীদের তালিকা

তথ্যসূত্র

বহিঃসংযোগ 
 সংস্কৃতি বিষয়ক মন্ত্রণালয়ের ওয়েবসাইট

একুশে পদক
প্রতি বৎসর হালনাগাদ করা দরকার এমন নিবন্ধ
আতহার আলী

আতহার আলী (১৮৯১ - ৬ অক্টোবর ১৯৭৬) ছিলেন একজন বাঙালি ইসলামি চিন্তাবিদ, রাজনীতিবিদ ও সংসদ সদস্য। নেজামে ইসলাম পার্টির সাবেক সভাপতি। তার নেতৃত্বে নেজামে ইসলাম ১৯৫৪ সালের প্রাদেশিক পরিষদে তিনিসহ ৪টি জাতীয় পরিষদে ৩৬ আসন লাভ করে। তিনি ব্রিটিশ বিরোধী আন্দোলন এবং আইয়ুব খান বিরোধী আন্দোলন ছাড়াও তিনি প্রতিটি জাতীয় সংগ্রামে অংশ গ্রহণ করেন। পাকিস্তানের উভয় অংশ থেকে বাংলাকে রাষ্ট্রভাষা করার দাবি উত্থাপনকারী প্রথম রাজনৈতিক ব্যক্তিত্ব আতহার আলী। এছাড়াও তিনি ছিলেন স্বাধীনতা বিরোধী একজন রাজাকার।

প্রারম্ভিক জীবন 
আতহার আলী ১৮৯১ সালে ব্রিটিশ ভারতের বেঙ্গল প্রেসিডেন্সির অন্তর্গত সিলেটের বিয়ানীবাজারের ঘুঙ্গাদিয়া গ্রামে জন্মগ্রহণ করেন। তার বাবার নাম মৌলভি আজিম খান। আতহার আলী ঝিঙ্গাবাড়ি আলিয়া মাদ্রাসায় প্রাথমিক ও মাধ্যমিক শিক্ষা লাভ করেছেন। এরপর তিনি মুরাদাবাদ কাসেমিয়া, রামপুর আলিয়া মাদ্রাসা, মাজাহেরে উলুম সাহারানপুর ও দারুল উলুম দেওববন্দে উচ্চশিক্ষা অর্জন করেছেন। তিনি মাওলানা আশরাফ আলি থানভির ছাত্র ছিলেন।

কর্মজীবন 
শিক্ষাগ্রহণ শেষে আতহার আলী দেশে ফিরে শিক্ষকতায় যোগ দেন। তিনি সিলেট ঝিঙ্গাবাড়ি আলি মাদ্রাসা ও কুমিল্লার জামিয়া মিল্লিয়াসহ অন্যান্য মাদ্রাসায় শিক্ষকতা করেছেন। ১৯০৯ সালে তিনি কিশোরগঞ্জ মসজিদের ইমাম নিযুক্ত হন।

রাজনীতি 
ব্রিটিশ বিরোধী আন্দোলনে আতহার আলী অংশগ্রহণ করেছেন। নবগঠিত পাকিস্তানে যোগ দেয়ার প্রশ্নে অনুষ্ঠিত সিলেট গণভোটে তিনি গুরুত্বপূর্ণ ভূমিকা পালন করেছেন। এই ভোটের ফলে আসাম থেকে সিলেট বিচ্ছিন্ন হয়ে পূর্ব বাংলায় যোগ দেয়।

১৯৫২ সালে তিনি নেজামে ইসলাম দলের সভাপতি নির্বাচিত হন। তার নেতৃত্বে নেজামে ইসলাম ১৯৫৪ সালে অনুষ্ঠিত নির্বাচনে প্রাদেশিক পরিষদে ৪টি ও জাতীয় পরিষদে ৩৬টি আসন লাভ করে। প্রাদেশিক পরিষদের উক্ত ৪টি আসনের একটিতে তিনি প্রার্থী হিসেবে বিজয়ী হয়েছিলেন। ১৯৬৫ সালে আইয়ুব খানের সরকার তাকে গ্রেপ্তার করে। ভারত-পাকিস্তান যুদ্ধের পূর্বে তিনি মুক্তি পান। এরপর ওয়াজনসিহতমূলক কর্মকাণ্ডের মাধ্যমে ইসলাম প্রচারে আত্মনিয়োগ করেন। এছাড়া বিভিন্ন জাতীয় আন্দোলনে অংশ নিয়েছিলেন।

শিক্ষাবিস্তার 
আতহার আলী ১৯৪৫ সালে  জামেয়া এমদাদিয়া মাদ্রাসা স্থাপন করেন। পরবর্তীতে ময়মনসিংহ দারুল উলুম মাদ্রাসা প্রতিষ্ঠা করেন।

কিশোরগঞ্জের বিখ্যাত শহীদী মসজিদের নবায়ন তার মাধ্যমেই হয়।জীবনের শেষ লগ্নে তিনি নূর মসজিদের ও নবায়ন করেন। এ ছাড়া জামিয়া ইসলামিয়া সেহড়া মোমেনশাহী সহ আরও বিভিন্ন ইসলামী প্রতিষ্ঠান তাঁর মাধ্যমে হয়।

রচনাকর্ম 
তার লেখা বইয়ের মধ্যে রয়েছে-

 পর্দা ও ইসলাম,
 আল-ওজরু ওয়ান নুযরু,
 ইসলামী শাসন কেন চাই?,
 বাস্তব ক্ষেত্রে সমাজতন্ত্র,
 ইসলামে অর্থবন্টন ব্যবস্থা।

মৃত্যু 
১৯৭৬ সালের ৬ অক্টোবর ময়মনসিংহ দারুল উলূম মাদ্রাসায় আতহার আলী মৃত্যুবরণ করেন।
তারই প্রিয় প্রতিষ্ঠান জামিয়া ইসলামিয়ার প্রাঙ্গণে তাকে সমাহিত করা হয়। তার জানাজার নামাজ পড়ান আল্লামা ফয়জুর রহমান। যিনি ময়মনসিংহ বড় মসজিদের ইমাম/খতিব ছিলেন।

তথ্যসূত্র

গ্রন্থপঞ্জি 
 
 
 
 
 

১৮৯১-এ জন্ম
১৯৭৬-এ মৃত্যু
সিলেট জেলার রাজনীতিবিদ
পাকিস্তান আন্দোলনের কর্মী
বাংলাদেশী রাজনীতিবিদ
দেওবন্দি ব্যক্তি
বাংলাদেশী সুন্নি মুসলিম পণ্ডিত
পাকিস্তান জাতীয় পরিষদ সদস্য ১৯৫৫-১৯৫৮
আশরাফ আলী থানভীর শিষ্য
দারুল উলুম দেওবন্দের প্রাক্তন শিক্ষার্থী
মাজাহির উলুম, সাহারানপুরের প্রাক্তন শিক্ষার্থী
আনোয়ার শাহ কাশ্মীরির ছাত্র
সিলেট বিভাগের ইসলামি ব্যক্তিত্ব
বাংলাদেশী ইসলামপন্থী
বাংলাদেশী ইসলাম ধর্মীয় নেতা
নেজামে ইসলাম পার্টির রাজনীতিবিদ
২০শ শতাব্দীর বাঙালি
বাংলা ভাষার লেখক
২০শ শতাব্দীর ইসলামের মুসলিম পণ্ডিত
মাদ্রাসা-ই-আলিয়া রামপুরের প্রাক্তন শিক্ষার্থী
কাটাদুয়ার দরগাহ

কাটাদুয়ার দরগাহ  বাংলাদেশের রংপুর বিভাগে অবস্থিত একটি প্রাচীন স্থান। এটি মূলত রংপুর জেলার পীরগঞ্জ উপজেলার অন্তর্গত একটি প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।

অবস্থান 
পীরগঞ্জ থেকে প্রায় ১১ কি. মি. দক্ষিণে কাটাদুয়ারে অবস্থিত।

সময়কাল 
রাখালদাস বন্দ্যোপাধ্যায় এখানে দুটি শিলালিপি দেখে বলেছিলেন, এই শিলালিপি সুলতান আলাউদ্দিন হোসেন শাহের আমলকে নির্দেশ করে। শিলালিপি দুটি আবিষ্কার করা হয়েছে দরগাহর কাছে ছোট একটি নদী থেকে। পাঠ করে জানা যায়, কামরূপ ও কামতা বিজয়ী হোসেন শাহের রাজত্বকালে খান-ই-আযম এই মসজিদ নির্মাণ করা হয়।

বিবরণ 
এটি একটি ছাদবিহীন মাযার যার দক্ষিণ দেয়ালে প্রবেশপথ আছে। দরজার দু’পাশে দুটি শিলালিপি আছে। এর দক্ষিণ পাশে যে প্রাচীন ইমারতের ধ্বংসাবশেষ দেখা যায়, সেখানে হোসেন শাহের আমলের একটি মসজিদ ছিল।

চিত্রশালা

আর পড়ুন 
 শাহ ইসমাইল গাজীর দরগাহ
 তাজহাট জমিদার বাড়ি
 ধর্মপালের গড়
 কান্তনগর মন্দির

তথ্যসূত্র 

রংপুর জেলার প্রত্নতাত্ত্বিক স্থাপনা
রংপুর জেলার দর্শনীয় স্থান
রংপুর জেলার সুফি সাধক
রংপুর বিভাগের সুফি সাধক
গোপাল মন্দির, পুঠিয়া

গোপাল মন্দির রাজশাহীর, পুঠিয়া উপজেলার অন্তর্গত একটি প্রাচীন মন্দির এবং এটি বাংলাদেশ প্রত্নতত্ত্ব অধিদপ্তর এর তালিকাভুক্ত প্রত্নতাত্ত্বিক স্থাপনাগুলোর একটি। এটি রাধাকান্ত মন্দির হিসেবে ও পরিচিত।

অবস্থান 
রাজশাহী জেলা সদর হতে ৩২ কিঃ মিঃ উত্তর-পূর্ব দিকে পুঠিয়া  রাজবাড়ির বিশাল চত্বরের বেশ কয়েকটি নজরকাড়া প্রাচীন মন্দিরের মধ্যে এটি একটি। চারআনি মন্দির চত্বরের উত্তর পাশে এর অবস্থান।

অবকাঠামো 
বড় আহ্নিক মন্দিরের পাশে অবস্থিত আয়তাকার এই মন্দিরের দৈর্ঘ্য ১২.৮০ মিটার ও প্রস্থ ৭.৮০ মিটার। দক্ষিণমুখী এই মন্দিরের উত্তর দিক ব্যতীত অপর তিন দিকে বারান্দা রয়েছে এবং পশ্চিম দিকে দ্বিতীয় তলায় উঠার জন্য সিঁড়ি রয়েছে। এই মন্দিরের দক্ষিণ দিকে ৩টি এবং পূর্ব ও পশ্চিম দিকে একটি করে প্রবেশমুখ রয়েছে। এছাড়া উপর তোলার কক্ষের দক্ষিণ দিকে ৩টি ও পশ্চিম দিকে একটি প্রবেশ পথ রয়েছে। নীচতলায় প্রধান প্রবেশ পথে একটি পোড়ামাটির মূর্তি আছে। তবে পুঠিয়া মন্দির চত্বরের অন্যান্য মন্দিরের মত এই মন্দিরে তেমন কোন অলঙ্করণ চোখে পড়ে না। এর উপর তলার কক্ষটি নিচের তলার কক্ষের চেয়ে বেশ ছোট।

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র 

রাজশাহী জেলার প্রত্নতাত্ত্বিক স্থাপনা
রাজশাহী জেলার হিন্দু মন্দির
রাজশাহী জেলার দর্শনীয় স্থান
পুঠিয়া মন্দির চত্বর
অমৃতসর–কলকাতা শিল্প করিডর

অমৃতসর–কলকাতা শিল্প করিডর হল ভারতের একটি শিল্প উন্নয়ন প্রকল্প। এটি অমৃতসর (পাঞ্জাব) থেকে ডানকুনি (পশ্চিমবঙ্গ) পর্যন্ত বিস্তৃত। অমৃতসর–কলকাতা শিল্প করিডর ভারতের সাতটি রাজ্য – পাঞ্জাব, হরিয়ানা, উত্তরপ্রদেশ, বিহার, ঝাড়খণ্ড ও পশ্চিমবঙ্গ জুড়ে প্রভাব বিস্তার করবে। এই শিল্প করিডোরের দৈর্ঘ্য ১৮৩৯ কিলোমিটার।

সমন্বিত উত্পাদন ক্লাস্টার 
সমন্বিত উত্পাদন ক্লাস্টারগুলি অর্থনৈতিক করিডোর উন্নয়নের একটি অবিচ্ছেদ্য উপাদান। ব্যাপক পরিকাঠামো সহায়তা ও ব্যবসা-বান্ধব পরিবেশে সজ্জিত হলে, সমন্বিত উত্পাদন ক্লাস্টারসমূহ নতুন শিল্পের জন্য প্রস্তুত ঘাঁটি হিসাবে কাজ করতে পারে। একটি সমন্বিত উত্পাদন ক্লাস্টার নির্বাচন প্রক্রিয়ার মাধ্যমে, ৭ টি সমন্বিত উত্পাদন ক্লাস্টারকে চিহ্নিত করা হয়েছিল:

উন্নয়ন 

অমৃতসর–কলকাতা শিল্প করিডরে সাতটি সমন্বিত উত্পাদন ক্লাস্টার স্থাপনের জন্য প্রথম পরীক্ষামূলক পর্যায়ে কেন্দ্রীয় সরকারের বাজেট সহায়তার মাধ্যমে বিস্তৃত ১৫ বছরে প্রায় ৫৬০০ কোটি টাকার আর্থিক নির্দেশক প্রতিশ্রুতির প্রস্তাব করা হয়েছে।

তথ্যসূত্র 

পশ্চিমবঙ্গের অর্থনীতি
কলকাতার অর্থনীতি
ভারতে প্রস্তাবিত অবকাঠামো
ভারতের শিল্প করিডোর
হরিয়ানার অর্থনীতি
বিহারের অর্থনীতি
পাঞ্জাব, ভারতের অর্থনীতি
দিল্লির অর্থনীতি
উত্তরপ্রদেশের অর্থনীতি
ইস্টার্ন ডেডিকেটেড ফ্রেট করিডোর

কলকাতা-লুধিয়ানা পণ্য করিডর বা ইস্টার্ন ডেডিকেটেড ফ্রেট করিডর হল সহজে পণ্য পরিবহনের জন্য কলকাতা (ডানকুনি) থেকে লুধিয়ানা পর্যন্ত নির্মাণাধীন পণ্যবাহী রেল করিডর। এই রেল করিডরে শুধু মাত্র রেল ওয়াগান বা মালগাড়ি চলাচল করবে। ফলে সহজে এক স্থান থেকে অন্য স্থানে পণ্য পরিবহন করা যাবে ফলে শিল্পের বিকাশ ঘটবে। এই করিডর এর পাশে মোট ২০ টি শহরে শিল্পতালুক গড়া হবে। রেলপথের জন্য ব্রডগেজ রেল ট্র্যাক ব্যবহার হয়েছে। পূর্ব ডিএফসি'তে দুটি ট্র্যাক থাকবে এবং বিদ্যুতায়িত হবে। পাঞ্জাবের লুধিয়ানা থেকে উত্তরপ্রদেশের খুর্জা (বুলমানশহর) পর্যন্ত ৪০০ কিলোমিটার দীর্ঘ বিভাগটি জমির অভাবের কারণে একক রেল ট্র্যাক দ্বারা নির্মাণ করা হবে এবং রেলথপটি বিদ্যুতায়িত হবে। পূর্ব মালবাহী করিডোর মোট ১৮৫৮ কিলোমিটার দীর্ঘ হবে। করিডরটি ওয়েস্টার্ন ডেডিকেটেড ফ্রেট কররিডরের উৎপত্তি বিন্দু বা স্থান দাদ্রির পার্শ্ববর্তী স্থান দিয়ে যাবে, যা একটি জংশন হিসাবে পরিষেবা প্রদান করবে।

করিডর 
ইস্টার্ন ডেডিকেটেড ফ্রেট করিডর এর মোট দৈর্ঘ্য ১৮৩৯ কিলোমিটার। এই করিডর নির্মাণের জন্য বিশ্ব ব্যাংক ₹৪,১৩৫ কোটি টাকা ঋণ দিয়েছে।  করিডরটি মোট সাতটি রজ্যের উপর দিয়ে গেছে । রাজ্য গুলি হল- পশ্চিমবঙ্গ (), ঝাড়খণ্ড (), বিহার (), উত্তরপ্রদেশ (), হরিয়ানা (), পাঞ্জাব ()।

মালবাহী করিডোরটি প্রথমে ৪৪৭ কিলোমিটার লুধিয়ানা-দাদরি-খুর্জা বিভাগকে একক বিদ্যুতায়িত ট্র্যাক নির্মাণ করা হবে। এর পর অবশিষ্ট লাইন পশ্চিমবঙ্গের ডানকুনি (কলকাতা) পর্যন্ত বিদ্যুতায়িত ডাবল ট্র্যাক নির্মাণ করা হবে। সাহনেওয়াল, দারোহা, সিরহিন্দ, রাজপুরা, আম্বালা, যমুনানগর, সাহারানপুর, মুজাফ্ফরনগর, মিরাট, হাপুর, বুলান্দশহর, আলিগড়, হাতরাস, বরন, টুন্ডলা, ফিরোজাবাদ, ইত্তয়া, কানপুর, এলাহাবাদ এবং মুঘলসরাইসহ গুরুত্বপূর্ণ স্টেশনগুলি অন্তর্ভুক্ত রয়েছে এই করিডোরে। প্রধান লাইনের উপরে পণ্যের চাপ কমানোর জন্য, এই লাইনে অনেকগুলি সংযোগ বা জংশন থাকবে। এই লাইনের প্রস্তাবিত জংশনগুলি হলো ধান্ধারীকালান, সিরহিন্দ, রাজপুরা, খালানৌর, খুর্জা, দাউদখাঁন, টুন্ডলা, ভাউপুর, প্রেমপুর, চেওকী/নেনী, জেওনাথপুর, মুঘলসরাই, গাঁজখবাজ, সোনানগর রেলওয়ে স্টেশন, গোমোহ, অন্ডাল এবং ডানকুনি (পূর্ব টার্মিনাল পয়েন্ট।

অবস্থা 
এই করিডোরের ঠিকাদারি কাজের জন্য একাধিক বিভাগে বিভক্ত করা হয়েছে করিডোরটিকে।

তথ্যসূত্র 

ভারতীয় রেল
উত্তরপ্রদেশের রেল পরিবহন
ঝাড়খণ্ডের রেল পরিবহন
ভারতের ৫ ফুট ৬ ইঞ্চি গেজের রেলপথ
কলকাতার পরিবহন
আমঝুপি নীলকুঠি

আমঝুপি নীলকুঠি মেহেরপুর জেলায় অবস্থিত তৎকালীন ইংরেজ নীলকুঠি ও বাংলাদেশের প্রত্নতাত্ত্বিক নিদর্শন। এটি মেহেরপুর জেলা থেকে ৬ কিলোমিটার পূর্বে আমঝুপি নামক গ্রামে অবস্থিত। এর পাশেই রয়েছে কাজলা নদী।

ইতিহাস 
উপমহাদেশে নীলচাষের অবসানের পর বাংলাদেশ প্রতিষ্ঠিত হলে ১৯৭২ সালে এটি প্রথম সংরক্ষণের উদ্যোগ গ্রহণ করা হয়। এই প্রত্নতাত্ত্বিক নিদর্শনটি তৈরির শুরুর দিকে নীলকুঠি হিসেবে ব্যবহার করলেও ক্রমেই এটি ইস্ট ইন্ডিয়া কোম্পানির অফিস হিসেবে ব্যবহৃত হতে থাকে। ইতিহাসবিদদের মতে, এই নীলকুঠিটি খুব সম্ভবত ১৮০০-এর দশকে প্রতিষ্ঠিত হয়েছিল।

কুঠিটিতে কেনি, সিম্পসন, জেমস হিল, ফারগুন ক্রফোর্ড, ওয়ার্টস, হ্যামিল্টন এবং আরও অনেক ইংরেজ শাসকদের অত্যাচার ও শোষণের সাক্ষ্য রয়েছে।

অবকাঠামো 
আমঝুপি নীলকুঠিটির দুটি প্রবেশপথ রয়েছে। পুরো নীলকুঠি কমপ্লেক্সটি ৭৭ একরের বেশি জায়গাজুড়ে অবস্থিত। কমপ্লেক্সের মাঝখানে কুঠির মূল ভবনটি অবস্থিত ও এর দুপাশে রয়েছে ফুল বাগান। মাঝখানের প্রধান ভবনটির ভিতর রয়েছে ১৫টি কক্ষ। এছাড়াও ভবনটিতে রয়েছে বড় হল রুম, খাবার কক্ষ, নাচঘর ও অতিথিদের থাকার কক্ষ।

চিত্রসমূহ

আরও দেখুন 
 বাংলাদেশের প্রত্নতাত্ত্বিক স্থানের তালিকা

তথ্যসূত্র 

বাংলাদেশের স্থাপত্য
মেহেরপুর জেলার প্রত্নতাত্ত্বিক স্থাপনা
ভারতবর্ষে ব্রিটিশ শাসন
বাংলাদেশে নীলকুঠি
বৃহত্তর কুষ্টিয়া জেলা
মেহেরপুর জেলার দর্শনীয় স্থান
চাপড়াকোট ঢিবি

চাপড়াকোট বাংলাদেশের রংপুর জেলার বদরগঞ্জ উপজেলাস্থ নবম-দশম শতাব্দীর একটি প্রাচীন কীর্তি। স্থানীয়ভাবে এটি চাপড়াকোট বৌদ্ধবিহার বা লোহানীপাড়া বৌদ্ধবিহার নামেও পরিচিত। এখানে বর্ধন উপাধিধারী একটি রাজবংশের চারজন নৃপতির সন্ধান পাওয়া যায়। এখানে উদ্ধারকুত একটি প্রাচীন শিলালিপি বাংলাদেশ জাতীয় জাদুঘরে সরংক্ষিত রয়েছে। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।

ইতিহাস
ঐতিহাসিক ভাবে প্রাপ্ত শিলালিপি অনুসারে জানা যায়, নবম-দশম শতাব্দীর দিকে শ্রীধন বর্শনের প্র পৌত্র, শ্রী পাইক বর্ধনের পৌত্র ও শ্রী বিক্রমবর্ধনের পুত্র শ্রী অংশ বর্ধন এই স্থানে একটি মহাবিহার প্রতিষ্ঠা করেছিলেন।

বিবরণ

আনুমানিক ৪৫০ X ৫০০ বর্গফুট পরিমাপের বিহারটি আকারে আয়তাকৃতির। এই ধবংসাবশেষকে কেন্দ্র করে চারিদিকে এক কিলোমিটার করে লম্বা চারটি পরিখা রয়েছে। চারদিকের পাতলা ইটের তৈরি বেষ্টনি দেয়াল রয়েছে, যা প্রায় । দেখে বোঝা যায় প্রাচীনকালে এটি একটি বৌদ্ধবিহার ছিল। এর উত্তর-দক্ষিণে দীর্ঘ আঙ্গিনা এবং টানা বারান্দা রয়েছে। এছাড়াও রয়েছে বিহারের আবাসিক কক্ষ। উত্তরদিকে বিহারটির প্রবেশদ্বার।

ধবংসাবশেষে অলঙ্কৃত ইট, পোড়ামাটির চিত্রফলক, একটি শিলালিপি পাওয়া গিয়েছে। লিপিতত্ত্বের বিচারে এটি নবম-দশম শতকের বলে ধরা হয়।

আরো পড়ুন
 শাহ ইসমাইল গাজীর দরগাহ
 তাজহাট জমিদার বাড়ি

তথ্যসূত্র

উৎস

বহিঃসংযোগ

রংপুর জেলার প্রত্নতাত্ত্বিক স্থাপনা
রংপুর জেলার দর্শনীয় স্থান
বাংলাদেশের বৌদ্ধবিহার
দশ ভূজা মন্দির

দশভূজা মন্দির মাগুরা জেলার মহম্মদপুর উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন।

ইতিহাস
বর্তমানে দশভূজার মন্দিরটির প্রায় কিছুই অবশিষ্ট নেই। এর অবস্থান ছিল মহাম্মদপুর দুর্গের ভেতর ও সীতারাম প্রাসাদের পূর্বদিকে। মন্দিরটি দুর্গের ভেতর লক্ষ্মীনারায়ণ পুকুরের পাড়ে অবস্থিত। মন্দিরের প্রায় ধ্বংসপ্রাপ্ত ও উদ্ধার করা শিলালিপি থেকে জানা যা যে, এটি ১৬৯৯ থেকে ১৭০০ সালের দিকে নির্মিত হয়েছিল।

দশভূজা মন্দিরের আশেপাশেও বেশ কিছু মন্দিরের অস্তিত্ব রয়েছে। এদের মধ্যে উল্লেখযোগ্য হলো জোড় বাংলা মন্দির। দশভূজা মন্দিরে যে শিলালিপি আবিষ্কৃত হয়েছে সেখানে লেখা রয়েছে, 
মহী-ভুজ-রাস ক্ষেকী শকে দশ ভুজালয়ম অশারি শ্রীমতা সীতারামায়েন মন্দিরম
অর্থাৎ [মহী=১, ভুজ=২, রস=৬ ক্ষৌনী= ১] অঙ্গের রামাগতিতে ১৬২৯ শ্বদ।১৬২৯ শকে বা ১৬৯৯ খৃষ্টাব্দে রাজা সীতারাম রায়  এই মন্দির নির্মাণ করেন।

আরও দেখুন
 বাংলাদেশের প্রত্নতাত্ত্বিক স্থানের তালিকা

তথ্যসূত্র 

বাংলাদেশের স্থাপত্য
মাগুরা জেলার হিন্দু মন্দির
মাগুরা জেলার দর্শনীয় স্থান
মাগুরা জেলার প্রত্নতাত্ত্বিক স্থাপনা
১৭শ শতাব্দীর হিন্দু মন্দির
১৯৪০-এর দশকের অসমীয়া চলচ্চিত্রের তালিকা

এই তালিকাটি মূলতঃ ১৯৪০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।

তথ্যসংগ্রহ
 Released Movies - enajori.com

আসামের চলচ্চিত্র
অসম সম্পর্কীয় তালিকা
১৯৫০-এর দশকের অসমীয়া চলচ্চিত্রের তালিকা

এই তালিকাটি মূলতঃ ১৯৫০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।

তথ্যসংগ্রহ
 Released Movies - enajori.com
 অসম ইয়ারবুক - শরাইঘাট প্রকাশন

আসামের চলচ্চিত্র
অসম সম্পর্কীয় তালিকা
১৯৫০-এর দশকের ভারতীয় চলচ্চিত্র
১৯৬০-এর দশকের অসমীয়া চলচ্চিত্রের তালিকা

এই তালিকাটি মূলতঃ ১৯৬০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।

তথ্যসূত্র

 Released Movies - enajori.com
 অসম ইয়ারবুক - শরাইঘাট প্রকাশন

আসামের চলচ্চিত্র
অসম সম্পর্কীয় তালিকা
১৯৬০-এর দশকের ভারতীয় চলচ্চিত্র
১৯৭০-এর দশকের অসমীয়া চলচ্চিত্রের তালিকা

এই তালিকাটি মূলতঃ ১৯৭০ এর দশকে নির্মিত ও মুক্তিপ্রাপ্ত অসমীয়া চলচ্চিত্রের একটি সূচী। বিভিন্ন চলচ্চিত্র উৎসবে দেখানো চলচ্চিত্রসমূহ এই তালিকায় অন্তর্ভুক্ত করা হয় নি।

তথ্যসংগ্রহ
 Released Movies - enajori.com
 অসম ইয়ারবুক - শরাইঘাট প্রকাশন

আসামের চলচ্চিত্র
অসম সম্পর্কীয় তালিকা
১৯৭০-এর দশকের ভারতীয় চলচ্চিত্র